open-index/open-wikipedia-markdown huggingface dataset:
பாமுக்கலே

துருக்கியில் **பஞ்சுக் கோட்டை** என்று பொருள்படும் **பாமுக்கலே**, தென்மேற்கு துருக்கியில் உள்ள டெனிஸ்லி மாகாணத்தில் உள்ள ஒரு இயற்கை தளமாகும். அனல் நீரூற்று நீரின் பாய்வினால் எஞ்சியிருக்கும் கார்பனேட் கனிமத்திற்கு இப்பகுதி பிரபலமானது.இது துருக்கியின் உள் ஏஜியன் கடற்கரை பகுதியில், மெண்டரஸ் ஆற்றுப் பள்ளத்தாக்கில் அமைந்துள்ளது. இது ஆண்டின் பெரும்பகுதிக்கு மிதமான காலநிலையைக் கொண்டுள்ளது.

பண்டைய கிரேக்க நகரமான ஹைராபோலிஸ் டிராவெர்டைன் உருவாக்கத்தின் மேல் பாமுக்கலே அமைந்துள்ளது. இது மொத்தம் சுமார் 2,700 மீட்டர் (8,860 அடி) நீளம், 600 மீட்டர் (1,970 அடி) அகலம் மற்றும் 160 மீட்டர் (525 அடி) உயரம் கொண்டது. 20 கிமீ நீள்ம் கொண்ட டெனிஸ்லி நகரப் பள்ளத்தாக்கின் எதிர்புறத்தில்  உள்ள மலைகளிலிருந்து பாமுக்கலே பஞ்சுக் கோட்டைய  பார்க்க முடியும். பாமுக்கலே (பஞ்சுக் கோட்டை) அல்லது பண்டைய ஹைராபோலிஸ் (புனித நகரம்) என அழைக்கப்படும் இந்த பகுதி பாரம்பரிய பழங்கால காலத்திலிருந்தே அதன் வெப்ப நீரூற்றுகளுக்காக பார்வையாளர்களை ஈர்த்து வருகிறது. துருக்கிய மொழியில் இதற்கு பளபளக்கும், பனி-வெள்ளை சுண்ணாம்புக் கல்லின் மேற்பரப்பைக் குறிக்கிறது. இது கால்சைட்டு கனிமம் நிறைந்த வெந்நீரூற்றுகளால் ஆயிரக்கணக்கான ஆண்டுகளாக வடிவமைக்கப்பட்டுள்ளது.  

மலைச்சரிவில் மெதுவாகத் துளியும், கனிம வளம் நிறைந்த நீர், கனிம மொட்டை மாடிகளிலிருந்து கீழே உள்ள குளங்களில் குவிந்து விழுகிறது. பல்லாண்டுகளாக உலர விடப்பட்ட பருத்தி (அப்பகுதியின் முக்கிய பயிர்) வடிவங்கள் திடப்படுத்தப்பட்டவை என்று தொன்மக் கதை கூறுகிறது. 1988-இல் யுனெஸ்கோ பாமுக்கலே மற்றும் ஹைராபோலிஸ் ஆகிய இரண்டையும்  உலக பாரம்பரிய களமாக அறிவிக்கப்பட்டது.

அழகிய வெந்நீர் ஊற்றுக் குளங்களின் ஈர்ப்பு காரணமாக ஆயிரக்கணக்கான ஆண்டுகளாக மக்கள் இப்பகுதிக்கு வருகை புரிகின்றனர்.[1]  அண்மையில் 20-ஆம் நூற்றாண்டின் நடுப்பகுதியில், பண்டைய உரோமானியர்களின் ஹைராபோலிஸ் நகர இடிபாடுகளுக்கு மேல் விடுதிகள் கட்டப்பட்டது.   இப்பகுதியை யுனெஸ்கோ உலக பாரம்பரியக் களமாக அறிவிக்கப்பட்டபோது, விடுதிகள் அகற்றப்பட்டு, செயற்கை குளங்கள் அமைக்கப்பட்டன. இங்குல் நன்கு பாதுகாக்கப்பட்ட ரோமானிய கட்டிட இடிபாடுகள் மற்றும் ஒரு அருங்காட்சியகம் உள்ளது. ஒரு சிறிய நடைபாதை பார்வையாளர்கள் பயன்படுத்த மலை முகப்பில் செல்கிறது, இருப்பினும் டிராவர்டைன் மொட்டை மாடிகள் அனைத்தும் வரம்பற்றவை. சுற்றுலாவின் காரணமாக சேதம், அரிப்பு மற்றும் நீர் மாசுபாடு ஆகியவற்றால் பாதிக்கப்பட்டுள்ளது.

## ஹைராபோலிஸ் அரங்கம்
பாமுக்கலேவுடன் இணைந்து ஹைராபோலிசுக்கு  உலக பாரம்பரிய தளமாக அங்கீகரிக்கப்பட்டுள்ளது. ஹைராபோலிஸ்-பாமுக்கலே 1988 இல் உலக பாரம்பரிய தளமாக ஆக்கப்பட்டது.இந்த நிலை மற்றும் அதன் இயற்கை அழகு காரணமாக இது ஒரு சுற்றுலாத்தலமாக உள்ளது. நிலத்தடி எரிமலைச் செயல்பாடுகள் வெப்ப நீரூற்றுகளை உண்டாக்கும் கார்பன் டை ஆக்சைடை ஒரு குகைக்குள் வலுக்கட்டயாமாக ஒரு குகைக்குள் செலுத்தப்பட்டது. இது புளுட்டோனியம் என்று அழைக்கப்பட்டது. அது அங்கே "புளூட்டோ கடவுளின் இடம்" என்று பொருள்படும். இந்த குகை இப்பகுதி பாதிரியார்களால் மத நோக்கங்களுக்காக பயன்படுத்தப்பட்டது.
## இதனையும் காண்க
* ஹைராபோலிஸ்
## மேற்கோள்கள்

## வெளி இணைப்புகள்
* பாமுக்கலே காணொளி
பகுப்பு:உலகப் பாரம்பரியக் களங்கள்
பகுப்பு:துருக்கியின் உலக பாரம்பரியக் களங்கள்
பகுப்பு:துருக்கியின் தொல்லியற்களங்கள்
வீணா வர்மா

link=//upload.wikimedia.org/wikipedia/commons/thumb/3/30/Veena_Verma_1st_September_2016_05.jpg/220px-Veena_Verma_1st_September_2016_05.jpg|thumb| செப்டம்பர் 2016-ல் வீணா வர்மா
**வீணா வர்மா** (*Veena Verma*, 1 செப்டம்பர் 1941 – 6 பெப்ரவரி 2024). என்பவர் மத்தியப்பிரதேசத்தினைச் சேர்ந்த இந்திய அரசியல்வாதி ஆவார். இவர் இந்தியத் தேசிய காங்கிரசு கட்சியினைச் சார்ந்தவர். இவர் மத்தியப் பிரதேசத்திலிருந்து  1986 முதல் 2000 வரை தொடர்ந்து மூன்று ஆறு ஆண்டுகள் இந்திய நாடாளுமன்ற மேலவையான மாநிலங்களவை உறுப்பினராகத் தேர்ந்தெடுக்கப்பட்டார். இவர் *அலுவல் மொழிக்கான நாடாளுமன்றக் குழுவின்* துணைத் தலைவராகவும், அகில இந்திய மகளிர் காங்கிரசு மற்றும் இந்திய உலக விவகார குழுவின் துணைத் தலைவராகவும் பணியாற்றியுள்ளார்.

## குடும்பம்
வீணா வர்மாவின் கணவர், இந்தி கவிஞர் மற்றும் மத்தியப் பிரதேசத்திலிருந்து பாராளுமன்றத்தின் உறுப்பினராகத் தேர்ந்தெடுக்கப்பட்ட சிறீகாந்த் வர்மா (1931-1986) ஆவார். வர்மாவின் மகன் இந்திய ஆயுத வியாபாரியான அபிஷேக் வர்மா ஆவார். இவரது மருமகள் அன்கா வர்மா என்பவர் மேனாள் உருமேனியா பிரபஞ்ச அழகி ஆவார்.

## மேற்கோள்கள்

பகுப்பு:மத்தியப் பிரதேச அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:2024 இறப்புகள்
பகுப்பு:1941 பிறப்புகள்
மாநிலங்களவைத் தேர்தல்கள் 1964

**மாநிலங்களவைத் தேர்தல்கள் 1964** (*1964 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 1964-ல் நடைபெற்ற தேர்தல்கள் ஆகும்.

## தேர்தல்கள்
பல்வேறு மாநிலங்களிலிருந்து உறுப்பினர்களைத் தேர்ந்தெடுக்க 1964-ல் தேர்தல் நடைபெற்றது. *பட்டியல் முழுமையடையவில்லை.*

### தேர்ந்தெடுக்கப்பட்ட உறுப்பினர்கள்
1964-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 1964-70 காலத்திற்கான உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 1970ஆம் ஆண்டில் ஓய்வு பெறுகின்றனர்.

மாநிலம் - உறுப்பினர் - கட்சி

## இடைத்தேர்தல்
கீழ்க்கண்ட இடைத்தேர்தல் 1964ஆம் ஆண்டு நடைபெற்றது.

மாநில - உறுப்பினர் - கட்சி

## மேற்கோள்கள்

பகுப்பு:மாநிலங்களவைத் தேர்தல்கள்
காஜல்கோன்

**காசல்கோன்** (**Kajalgaon**), வடகிழக்கு இந்தியாவில் உள்ள அசாம் மாநிலத்தின் கிழக்கு அசாம் கோட்டத்தில் அமைந்த சிராங் மாவட்டத்தின் நிர்வாகத் தலைமையிடம் ஆகும். இது போங்கைகாவொன் நகரத்தின் புறநகர் பகுதியைக் கொண்டுள்ளது. இது கவுகாத்திக்கு வடமேற்கே 188.4 கிலோ மீட்டர் தொலைவில் உள்ளது. 
## இதனையும் காண்க
* அசாம் மாவட்டப் பட்டியல்
* அசாம் மாநிலத்தின் கோட்டங்கள்
## மேற்கோள்கள்

பகுப்பு:அசாம் மாநிலத்திலுள்ள ஊர்களும் நகரங்களும்
*
நிரஞ்சன் வர்மா

**நிரஞ்சன் வர்மா** (*Niranjan Varma*) என்பவர் மத்தியப்பிரதேசத்தினைச் சேர்ந்த இந்திய அரசியல்வாதி ஆவார். இவர் பாரதீய ஜனசங்கத்தின் உறுப்பினர் ஆவார். இவர் இந்திய நாடாளுமன்றத்தின் மேல்சபையான மாநிலங்களவையின் உறுப்பினராக மத்தியப் பிரதேசத்தைப் பிரதிநிதித்துவப்படுத்தும் 1966 முதல் 1972 வரை நாடாளுமன்ற உறுப்பினராக இருந்தார்.

## மேற்கோள்கள்

பகுப்பு:1914 பிறப்புகள்
பகுப்பு:மாநிலங்களவை உறுப்பினர்கள்
1570-கள்

**1570-கள்** என்றழைக்கப்படும் பத்தாண்டு காலம் 1570-ஆம் ஆண்டு துவங்கி 1579-இல் முடிவடைந்தது.

## மேற்கோள்கள்

*
1540கள்

**1540கள்** என்றழைக்கப்படும் பத்தாண்டு காலம் 1540ஆம் ஆண்டு துவங்கி 1549-இல் முடிவடைந்தது.

## மேற்கோள்கள்

*
சூரஜ் மண்டல்

**சூரச்சு மண்டல்** (*Suraj Mandal*) பிறப்பு 21 சனவரி 1946) என்பவர் இந்திய அரசியல்வாதியும் 10வது மக்களவை உறுப்பினரும் ஆவார். மண்டல் 1991ஆம் ஆண்டு நடைபெற்ற இந்தியப் பொதுத் தேர்தலில் சார்கண்டு முத்தி மோர்ச்சாவின் வேட்பாளராகப் பாரதிய சனதா கட்சித் தலைவர் சனார்தன் யாதவை தோற்கடித்து பீகாரில் உள்ள கோடாவிலிருந்து இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார். மண்டல் 1980 முதல் 1991 வரை பீகார் சட்டமன்றத்தின் சட்டப் பேரவை உறுப்பினராக இருந்தார்.

1993-ல் பி.வி.நரசிம்ம ராவ் பதவிக்காலத்தில் நம்பிக்கையில்லாத் தீர்மானம் தொடர்பாக வாக்குக்குப் பணம் கொடுத்த சர்ச்சையில் மண்டல் பெயரிடப்பட்டது. இவர் சார்கண்டு முத்தி மோர்ச்சாவை விட்டு வெளியேறி சார்கண்டு விகாசு தளத்தை உருவாக்கினார்.

## வெளி இணைப்புகள்

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்

## மேற்கோள்கள்

பகுப்பு:10வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1946 பிறப்புகள்
பன்னாட்டு திக்குவாய் விழிப்புணர்வு நாள்

**பன்னாட்டு திக்குவாய் விழிப்புணர்வு நாள்** (*International Stuttering Awareness Day*, *ISAD*), அல்லது **பன்னாட்டு திணறல் விழிப்புணர்வு நாள்** (*International Stammering Awareness Day*) என்பது ஒவ்வோர் ஆண்டும் அக்டோபர் 22 ஆம் நாள் கொண்டாடப்படும் ஓர் நிகழ்வாகும். இது முதன் முதலில் 1998 இல் ஐக்கிய இராச்சியம், அயர்லாந்து ஆகிய நாடுகளில் கொண்டாடப்பட்டது. உலக மக்கள்தொகையில் ஒரு சதவீதமானோர் திக்குவாய் அல்லது திணறுபவர்களாக உள்ளனர், இவர்கள் எதிர்கொள்ளும் பிரச்சினைகள் குறித்த பொது விழிப்புணர்வை ஏற்படுத்த இந்த நாள் நோக்கமாக உள்ளது.

ஒவ்வோர் ஆண்டும், உலகெங்கிலும் உள்ள திக்குவாய் சமூகங்கள் மற்றும் சங்கங்கள் ஒன்று கூடி, சமூகத்தின் சில அம்சங்கள் திக்குவாய் நபர்களுக்கு எவ்வாறு கடினமாக இருக்கும்; எதிர்மறை அணுகுமுறைகளைம் பாகுபாடுகளையும் எதிர்கொள்ளல்; திக்குவாய் நபர்கள் பதட்டமானவர்கள் அல்லது குறைந்த அறிவாற்றல் கொண்டவர்கள் என்ற கட்டுக்கதைகளை நீக்கல் போன்றவற்றை முன்னிலைப்படுத்த நிகழ்வுகளையும் பிரச்சாரங்களையும் நடத்துகின்றன.

அறிவியல், அரசியல், தத்துவம், கலை, திரைப்படம், இசை ஆகிய துறைகளில் உலகில் தடம் பதித்த அல்லது பதித்துக் கொண்டிருக்கும் பல குறிப்பிடத்தக்க நபர்களையும் இந்நாள் கொண்டாடுகிறது. 

## நிகழ்வுகள்
பன்னாட்டு திக்குவாய் விழிப்புணர்வு நாள் ஒவ்வோர் ஆண்டும் அக்டோபர் 1 முதல் 22 வரை நடைபெறும் இணையவழி மாநாட்டை உள்ளடக்கியது, இம்மாநாடு திக்குவாயில் ஆர்வம் உள்ளவர்கள், பேச்சுமொழி நோயியல் வல்லுநர்கள், அவர்களின் வாடிக்கையாளர்களை இலக்காகக் கொண்டு நடைபெறுகிறது. 1998 முதல் ஒவ்வொரு ஆண்டும் நடைபெறும் மாநாடுகள் அனைத்தும் இணையவழியில் காணக் கிடைக்கின்றன. உலகம் முழுவதும் பொது விழிப்புணர்வு நிகழ்வுகள், ஊடகப் பரப்புரை, கல்வி நடவடிக்கைகள் போன்றசையும் இடம்பெறுகின்றன. 

## மேற்கோள்கள்

## வெளி இணைப்புகள்
* ISAD Online Conference
* Stuttering Home Page ISAD Online Conference Archive
*ASHA – Fluency and Fluency Disorders
*International Fluency Association
*International Stuttering Association
*National Stuttering Association

பகுப்பு:அக்டோபர் சிறப்பு நாட்கள்
ஜகதாம்பி பிரசாத் யாதவ்

**ஜகதாம்பி பிரசாத் யாதவ்** (*Jagadambi Prasad Yadav*)(01 சனவரி 1925-20 சூலை 2002) என்பவர் பாரதிய ஜனதா கட்சியின் தலைவராகவும், 1977 முதல் 1979 வரை பீகார் மாநில சுகாதாரம் மற்றும் குடும்ப நலத்துறை அமைச்சராகவும், பின்னர் மொரார்ஜி தேசாய் அரசாங்கத்தில் மாநில வர்த்தகம் மற்றும் தொழில்துறை அமைச்சராகவும் இருந்தவர் ஆவார். இவர் சார்க்கண்டு கோடா தொகுதியிலிருந்து இந்திய நாடாளுமன்ற மக்களவைக்கு 1996ல் தேர்ந்தெடுக்கப்பட்டார். 2002-ல் இறக்கும் போது, யாதவ், அலுவல் மொழிகளுக்கான நாடாளுமன்றக் குழுவின் ஒருங்கிணைப்பாளராக இருந்தார். 1981 முதல் 1984 வரை பீகாரில் பாரதீய ஜனசங்கம் மற்றும் பீகார் பாரதிய ஜனதா கட்சியின் தலைவராக இருந்தார்.

## இறப்பு
யாதவ் கட்சி தொடர்பான கூட்டம் ஒன்றில் கலந்துகொள்ள தமிழ்நாட்டில் கோயம்புத்தூர் நகருக்கு வந்தபோது திடிரென ஏற்பட்ட உடல்நலக் குறைவினால் சூலை 20, 2002 அன்று காலமானார்.

## மேற்கோள்கள்

## வெளி இணைப்புகள்
* இந்திய நாடாளுமன்றத்தின் தரவு

பகுப்பு:1925 பிறப்புகள்
பகுப்பு:ஜார்க்கண்ட் அரசியல்வாதிகள்
பகுப்பு:13வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:6வது மக்களவை உறுப்பினர்கள்
பகுப்பு:2002 இறப்புகள்
1550கள்

**1550கள்** பத்தாண்டு 1 சனவரி, 1550 அன்று துவங்கி 31 திசம்பர், 1559 அன்று முடிவடைந்தது.

## மேற்கோள்கள்

1550கள்
இரண்டாம் உலகப்போரில் திரெசுடன் நகரம் மீதான குண்டுவீச்சுகள்

இரண்டாம் உலகப் போரின் போது 1945 பெப்ரவரி 13 - 15 நாட்களில் நாசி ஜெர்மனியின் சாக்சனி மாகாணத்தின் தலைநகரான டிரெஸ்டன் நகரத்தின் மீது ஐக்கிய இராச்சியம் 772 குண்டு வீச்சு போர் விமானங்களைக் கொண்டும், அமெரிக்க ஐக்கிய நாடுகள் 527 போர் விமானங்களைக் கொண்டும்  தாக்கி அழித்தது. திரெசுடன் நகரத்தின் வான் வழியாக வான் படை போர் விமானங்கள் மூலம் 3,900 டன்களுக்கும் அதிகமான வெடிகுண்டுகள் [1] மற்றும் தீப்பற்றும் குண்டுகளையும் வீசினர்.  குண்டு வீச்சில் ஏறத்தாழ 22,700 முதல் 25,000 வரையிலான பொதுமக்கள் கொல்லப்பட்டனர்.[3][4] திரெசுடன் நகரம் முற்றிலும் சிதைந்து போனது. குண்டு வீச்சி தீயால் நகர மையத்தின் 1,600 ஏக்கருக்கும் அதிகமான (6.5 கிமீ2) நிலம் அழிந்தது.

இக்குண்டு வீச்சின் போது திரெசுடன் நகரத்தில் 100,000 முதல் 200,000 அகதிகள்  இருந்தனர். மேலும் 1,858 உடல்கள் போரின் முடிவு மற்றும் 1966 க்கு இடையில் டிரெஸ்டனின் மறுகட்டமைப்பின் போது கண்டுபிடிக்கப்பட்டது.

## மேற்கோள்கள்

## உசாத்துணை

*
*
*
*
*
*
* online
*
*
*
*
*
*
*
*
*
*
*
*
*
*
*
* online
*
*
* Musgrove, Frank. *Dresden and the heavy bombers: An RAF Navigator's Perspective* (2005) online

*
*
*
*
*
*
*
*
*
*.
*
* Wilson, Kevin. *Journey's end : Bomber Command's battle from Arnhem to Dresden and beyond* (2010) online

பகுப்பு:இரண்டாம் உலகப் போர்
பகுப்பு:நாட்சி செருமனி
பகுப்பு:1945 நிகழ்வுகள்
பகுப்பு:செருமனி
கன்பத்ராவ் தேவ்ஜி தபசே

**கன்பத்ராவ் தேவ்சி தபசே** (*Ganpatrao Devji Tapase*) (30 அக்டோபர் 1909  &ndash; 3 அக்டோபர் 1992, மும்பை) என்பவர் ஓர் இந்திய அரசியல்வாதி, இந்தியச் சுதந்திர ஆர்வலர் மற்றும் மகாராட்டிராவில் இந்தியத் தேசிய காங்கிரசு அரசியல் கட்சியின் தலைவராக இருந்தவர் ஆவார்.

## கல்வி
தபசே, பெர்குசன் கல்லூரியிலும் புனே சட்டக் கல்லூரியிலும் கல்வி பயின்றார்.

## அரசியல்
தபசே 1946 மற்றும் 1952ஆம் ஆண்டுகளில் சதாரா மாவட்டத்திலிருந்துபம்பாய் சட்டமன்றத்திற்கு உறுப்பினராகத் தேர்ந்தெடுக்கப்பட்டார். இவர் 3 ஏப்ரல் 1962 முதல் 2 ஏப்ரல் 1968 வரை மாநிலங்களவை உறுப்பினராக இருந்தார்.

## ஆளுநர் பதவி
தபசே 2 அக்டோபர் 1977 முதல் 27 பிப்ரவரி 1980 வரை உத்தரப்பிரதேச மாநில ஆளுநராக இருந்தார். பின்னர் 28 பிப்ரவரி 1982 முதல் 14 சூன் 1984 வரை அரியானா மாநில ஆளுநராக இருந்தார்.

## நூல்
* *மண்குடிசையிலிருந்து ராஜ்பவன் வரை: ஆளுநரின் சுயசரிதை* (1983)

## மேற்கோள்கள்

பகுப்பு:சாத்தாரா மாவட்ட நபர்கள்
பகுப்பு:உத்தரப் பிரதேச ஆளுநர்கள்
பகுப்பு:அரியானா ஆளுநர்கள்
பகுப்பு:மகாராட்டிர மக்கள்
பகுப்பு:1992 இறப்புகள்
பகுப்பு:1909 பிறப்புகள்
கலாம் பள்ளத்தாக்கு

**கலாம் பள்ளத்தாக்கு** ( *Kalam Valley*) என்பது பாக்கித்தானின் கைபர் பக்துன்வா மாகாணத்தில் சுவாத் ஆற்றின் கரையோரத்தில் சுவாத் பள்ளத்தாக்கின் வடக்கு மேல் பகுதியில் மிங்கோராவிலிருந்து 99 கிலோமீட்டர்கள் (62 மைல்) தொலைவில் அமைந்துள்ள ஒரு பள்ளத்தாக்காகும். கப்ரால் மற்றும் உசு ஆகிய இரண்டு முக்கிய துணை நதிகளின் சங்கமத்தின் விளைவாக சுவாத் ஆறு உருவானது.

கடல் மட்டத்திலிருந்து சுமார் 2,000 மீ (6,600 அடி) உயரத்தில், ஆற்றின் மேலே அமைந்துள்ளது. மேலும் விவசாயத்திற்குப் பயன்படுத்தப்படுகிறது. 5,918 மீட்டர் (19,416 அடி), 6,096 மீட்டர் (20,000 அடி) உயரமுள்ள பெயரிடப்படாத மற்றொரு சிகரம் உட்பட, கலாம் பள்ளத்தாக்கிற்கு அருகில் உள்ள பள்ளத்தாக்கு, மாடில்டனில் இருந்து தெரியும் மலைகளும் உள்ளன.

## ஏரிகள்
link=//upload.wikimedia.org/wikipedia/commons/thumb/3/34/Kundol_lake%2C_Utror_kalam_swat.jpg/280px-Kundol_lake%2C_Utror_kalam_swat.jpg|thumb|280x280px| குந்தோல் ஏரி, உத்தரர் கலாம், சுவாத்
இங்கு ஏராளமான பனிப்பாறை ஏரிகள் உள்ளன. மகோதந்து ஏரி மற்றும் குந்தோல் ஏரி ஆகிய இரண்டும் கலாம் பள்ளத்தாக்கில் இரண்டு குறிப்பிடத்தக்க ஏரிகள் ஆகும். இவை இரண்டும் எளிதில் அணுகக்கூடிய வழிகள் காரணமாக அடிக்கடி பார்வையிடப்படுகின்றன. இசிமிசு ஏரி போன்ற இப்பகுதியில் உள்ள மற்ற ஏரிகள் உள்ளே நுழைவது கடினம் மற்றும் கால் நடையாகச் செல்ல வேண்டும்.

மகோதந்து ஏரி சுவாத் பள்ளத்தாக்கில் உள்ள ஒரு பெரிய ஏரியாகும். இது கலாமிலிருந்து சுமார் 40 கி.மீ. தொலைவில், இந்து குசு மலைகளின் அடிவாரத்தில் உள்ள உசோ துணைப் பள்ளத்தாக்கில் அமைந்துள்ளது. கலாம் பள்ளத்தாக்கில் உள்ள மற்றொரு குறிப்பிடத்தக்க ஏரி, உத்ரோர் பிராந்தியத்தின் வடக்கில் அமைந்துள்ள குந்தோல் ஏரி, கலாமிலிருந்து 19 கி.மீ. தொலைவில். இது இந்து குசு மலைகளின் அடிவாரத்தில் அமைந்துள்ளது

## புகைப்படங்கள்

படிமம்:9 Kalam Valley, Swat.jpg|கலாம் சமவெளி
படிமம்: Swat River and Honeymoon Hotel in Kalam, near Mingora, Swat, KPK.jpg|கலாம் சமவெளி


## இதனையும் பார்க்கவும்

* சுவாத் மாவட்டம்

## சான்றுகள்

பகுப்பு:பாக்கித்தானிலுள்ள மலைவாழிடங்கள்
பகுப்பு:Coordinates on Wikidata
பகுப்பு:பாக்கித்தான் பள்ளத்தாக்குகள்
பாலிமேளா காட்டுயிர் காப்பகம்

**பாலிமேளா காட்டுயிர் காப்பகம்** (*Balimela Wildlife Sanctuary*) என்பது இந்தியாவின் ஒடிசா மாநிலத்தில் உள்ள மல்கங்கிரி மாவட்டத்தில் உள்ள ஒரு வனவிலங்கு சரணாலயம் ஆகும்.

இது 160 சதுர கிலோ மீட்டர் பரப்பளவைக் கொண்டுள்ளது. இதன் நிலப்பரப்பு மலைப்பாங்கானது. மேலும் கலப்பு இலையுதிர் காடுகளால் மூடப்பட்டுள்ளது. இது கிழக்கு மேட்டுநில ஈர இலையுதிர் காடுகள் சுற்றுச்சூழல் பகுதியில் உள்ளது.

## மேற்கோள்கள்

பகுப்பு:மால்கான்கிரி மாவட்டம்
பகுப்பு:ஒடிசாவிலுள்ள காணுயிர் காப்பகங்கள்
சுர்சித் சிங் சந்தவாலியா

**சுர்சித் சிங் சந்தவாலியா** (*Surjit Singh Sandhawalia*)(27 சூலை 1925 - 16 நவம்பர் 2007) என்பவர் ஓர் இந்திய நீதிபதி ஆவார். இவர் சூலை 1978 முதல் நவம்பர் 1983 வரை பஞ்சாப் மற்றும் அரியானா உயர் நீதிமன்றத்தின் தலைமை நீதிபதியாகப் பணியாற்றினார். இவர் பிப்ரவரி 1983-ல் பஞ்சாபின் ஆளுநராக இருந்தார்.

சந்தவாலியா 1983 முதல் 1987 வரை பாட்னா உயர்நீதிமன்றத்தின் தலைமை நீதிபதியாகவும் இருந்தார்.

## மேற்கோள்கள்

பகுப்பு:இந்திய பஞ்சாபின் ஆளுநர்கள்
பகுப்பு:2007 இறப்புகள்
பகுப்பு:1925 பிறப்புகள்
தமிழ்நாடு கடல்சார் பயிற்சி நிறுவனம்

**தமிழ்நாடு கடல்சார் பயிற்சி நிறுவனம்** என்பது தமிழ்நாடு அரசால் 1998 ஆம் ஆண்டு தூத்துக்குடி நகரில் நிறுவப்பட்டது. கடல்சார் பயிற்சியின் தரத்தை மேம்படுத்தும் நோக்கத்துடனும், கடல்சார் துறையில் ஆர்வமுள்ள இளைஞர்களுக்கு சிறந்த வாய்ப்பை வழங்குவதற்காகவும், தமிழ்நாடு அரசு இந்நிறுவனத்தை நிறுவியிருக்கிறது. இந்நிறுவனக் கல்வியை உறுதி செய்வதற்காகவும், நிறுவனத்தின் செயல்பாடுகளை மேற்பார்வையிடவும், மத்திய மற்றும் மாநில அரசின் மூத்த அதிகாரிகளை உள்ளடக்கிய ஆட்சிக்குழு ஒன்றையும் தமிழ்நாடு அரசு அமைத்திருக்கிறது. 

## பொதுமுறை மாலுமி பயிற்சி

இப்பயிற்சி நிறுவனத்தில் பத்தாம் வகுப்பு படித்தவர்களுக்கு ஆறு மாத (25 வாரங்கள்) கால அளவிலான பொதுமுறை மாலுமி பயிற்சி (Pre-Sea Course for General Purpose Rating) வழங்கப்படுகிறது. இந்தியாவில் மும்பையைத் தலைமையிடமாகக் கொண்டு இயங்கும் இந்திய அரசின் கப்பல் வணிகத்திற்கான பொது இயக்குநரகம் ஆறு மாத கால அளவிலான இந்த இருப்பிடப் பயிற்சியினை அங்கீகரித்திருக்கிறது. திருமணமாகாத ஆண்கள் மட்டும் சேர்த்துக் கொள்ளப்படுவார்கள். இந்தப் பயிற்சிக்குத் தேர்வு செய்யப்பட்ட மாணவர்களுக்கு தூத்துக்குடியிலுள்ள கடல்சார் பயிற்சி நிறுவனத்தில் கருத்தியல் வகுப்புகளும், தூத்துக்குடி, பூம்புகார் கப்பல் போக்குவரத்து நிறுவனப் பணிமனையில் தொழிற்பயிற்சிகளும் அளிக்கப்படுகிறது. 

## மேற்கோள்கள்

## வெளி இணைப்புகள்

* தமிழ்நாடு கடல்சார் பயிற்சி நிறுவனத்தின் அதிகாரப்பூர்வ தளம்

பகுப்பு:தமிழ்நாடு அரசு அமைப்புகள்
பைசிபாலி வனவிலங்கு சரணாலயம்

**பைசிபாலி வனவிலங்கு சரணாலயம்** (*Baisipalli Wildlife Sanctuary*) என்பது இந்தியாவின் ஒடிசாவின் நயாக்ரில் அமைந்துள்ள காட்டுயிர் காப்பகம் ஆகும். இது 6 மே 1981-ல் உருவாக்கப்பட்டது. 

## அமைவிடம்
இந்த சரணாலயம் கிழக்கு தொடர்ச்சி மலைகளில் உள்ள ஒரு பள்ளத்தாக்கில் மகாநதி ஆறு செல்லும் இடத்தில் அமைந்துள்ளது. இது கடல் மட்டத்திலிருந்து சுமார்  ) உயரத்தில் உள்ளது . இச்சரணாலயம் சட்கோசியா பள்ளத்தாக்கு வனவிலங்கு சரணாலயத்தை அருகிலுள்ளது. 

## விலங்குகள்
சுமார்  பரப்பளவு உள்ள இந்த சரணாலயத்தில் கரடிகள், யானைகள், சிறுத்தைகள், சாம்பார் மான்கள் மற்றும் புள்ளி மான்கள் உள்ளன. 

## தாவரங்கள்
பைசிப்பள்ளி கிழக்கு மேட்டுநில ஈர இலையுதிர் காடுகள் இச்சுற்றுச்சூழலில் அமைந்துள்ளது. இரண்டு பெரிய தாவர சமூகங்கள் *குங்கிலியம் ([[குங்கிலியம்|சோரியா ரோபசுடா]])* மற்றும் ஆற்றங்கரை காடுகள் உள்ளிட்ட கலப்பு இலையுதிர் காடுகள் இவையாகும்.

2007ஆம் ஆண்டில், சட்கோசியா புலிகள் காப்பகம் ஏற்படுத்தப்பட்டது. இது பைசிபாலி மற்றும் அதை ஒட்டிய சட்கோசியா பள்ளத்தாக்கு வனவிலங்கு சரணாலயத்தை உள்ளடக்கியது.

இதன் தாவரங்கள் மற்றும் விலங்கினங்கள் மற்றும் அழகிய நிலப்பரப்புகள் காரணமாக, இந்த சரணாலயம் ஒரு சிறந்த சுற்றுலா தலமாக உள்ளது.

## மேற்கோள்கள்

## வெளி இணைப்புகள்
* ஒரு பார்வையில் சரணாலயங்கள்
* ஒரிசா வன வளர்ச்சிக் கழகத்தில் பைசிபள்ளி வனவிலங்கு சரணாலயம்

பகுப்பு:நயாகட் மாவட்டம்
பகுப்பு:ஒடிசாவிலுள்ள காணுயிர் காப்பகங்கள்
துரை (திரைப்படம்)

**துரை** (*Durai*) என்பது  2008 இல் வெளியான இந்தியத் தமிழ் அதிரடித் திரைப்படமாகும். ஏ. வெங்கடேஷ் இயக்கியிருந்த இத்திரைப்படத்தில் அர்ஜுன் , கிராத் பட்டால் மற்றும் பலர் நடித்திருந்தனர்.

## நடிகர்கள்
* துரையாக (ராஜா) அர்ஜுன் 
* அஞ்சலியாக கீரத் பட்டல்
* மீனாவாக காஜலா 
* சந்தியாவாக சுமா குகா
* அறுசுவை அம்பியாக விவேக் 
* தெய்வநாயகமாக கே. விஸ்வநாத் 
* தர்மராக வின்சென்ட் அசோகன் 
* சண்முகமாக அமித் தவான்
* வெண்ணிற ஆடை மூர்த்தி 
* எஸ். என். லட்சுமி 
* சண்முகராஜன்
* டிசி ஈஸ்வர பாண்டியனாக ஓ. ஏ. கே. சுந்தர் 
* சுடண்ட் கோபால்

## பாடல்கள்
இத்திரைப்படத்திற்கு டி. இமான் இசையமைத்திருந்தார். இந்த ஒலிப்பதிவில் இளையராஜா இசையமைத்த அக்னி நட்சத்திரம் திரைப்படத்தில் இடம்பெற்ற *ராஜா ராஜாதி* என்ற பாடல் மறுஆக்கம் செய்யப்பட்டது.

## விமர்சனம்
ஆனந்த விகடன் வார இதழில் வந்த விமர்சனத்தில் "பல படங்களின் 'ஃபாலோ-அப்'பாக. இந்தப் படத்தில் 'லிஃப்ட் கேட்போர் சங்கம்' ஆரம்பிக்கிறார் விவேக். போரடிக்குது... சங்கத்தைக் கலைச்சிருங்க பங்கு! எல்லா ஏரியாவிலும் பற்றாக்குறை. அதனாலேயே, கரை சேரவில்லை 'துரை'!" என்று எழுதி  மதிப்பெண்களை வழங்கினர்.

## மேற்கோள்கள்

பகுப்பு:2008 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:டி. இமான் இசையமைத்த தமிழ்த் திரைப்படங்கள்
பகுப்பு:அர்ஜூன் நடித்த தமிழ்த் திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பிதர்கனிகா அலையாத்தி காடுகள்

**பிதர்கனிகா அலையாத்தி காடுகள்** (*Bhitarkanika Mangroves*) என்பது இந்தியாவின் ஒடிசாவில் 650 பரப்பளவைக் கொண்ட ஒரு அலையாத்தித் தாவரங்கள் நிறைந்த ஈரநிலமாகும். பிராம்மணி ஆறு மற்றும் பைதரணி ஆறு வடிநில பகுதியாக இது உள்ளது.

## வரலாறு
1952ஆம் ஆண்டு ஒடிசா அரசாங்கம் ஜமீன்தாரி முறையை ஒழித்து, ஜமீன்தாரி காடுகளை மாநில வனத்துறையின் கட்டுப்பாட்டில் வைத்திருக்கும் வரை பிதர்கனிகா சதுப்புநிலங்கள் ஜமீன்தாரி காடுகளாக இருந்தன. 1975-ல், 672 பரப்பளவு   பிதர்கனிகா வனவிலங்கு சரணாலயமாக அறிவிக்கப்பட்டது. சரணாலயத்தின் மையப் பகுதி, 145 பரப்பளவு கொண்டது. பிதர்கனிகா தேசிய பூங்கா செப்டம்பர் 1998-ல் அறிவிக்கப்பட்டது. கிழக்கே பிதர்கனிகா வனவிலங்கு சரணாலயத்தை எல்லையாகக் கொண்ட காகிர்மாதா கடல் சரணாலயம் செப்டம்பர் 1997-ல் உருவாக்கப்பட்டது. இது காகிர்மாதா கடற்கரை மற்றும் வங்காள விரிகுடாவின் அருகிலுள்ள பகுதியை உள்ளடக்கியது. பிதர்கனிகா சதுப்புநிலங்கள் 2002-ல் பன்னாட்டு முக்கியத்துவம் வாய்ந்த ராம்சார் ஈரநிலமாக அறிவிக்கப்பட்டது.

## தாவரங்கள் மற்றும் விலங்கினங்கள்
link=//upload.wikimedia.org/wikipedia/commons/thumb/0/00/Bhitarkanika_Mangroves_Flora_and_Fauna_03.JPG/220px-Bhitarkanika_Mangroves_Flora_and_Fauna_03.JPG|thumb| பிதர்கனிகா அலையாத்தி காட்டில் உள்ள உப்பு நீர் முதலை
பிதர்கனிகா சதுப்புநிலங்களில் *அவிசென்னா*, *ப்ருகுயேரா*, *ஹெரிடியேரா* மற்றும் *ரைசோபோரா* உள்ளிட்ட சுமார் 62 சதுப்புநில தாவரச் சிற்றினங்கள் காணப்படுகின்றன. சதுப்புநிலங்களில் உள்ள விலங்குகளில் ஊர்வனவற்றில் உவர் நீர் முதலை, இராச நாகம், இந்திய மலைப் பாம்பு மற்றும் நீர் உடும்பு ஆகியவை அடங்கும். ஆகத்து 2004 மற்றும் திசம்பர் 2006-க்கு இடையில், 263 பறவை சிற்றினங்கள் பதிவு செய்யப்பட்டன. இதில் 147 இப்பகுதியில் வாழக்கூடியவையாகவும் 99 வலசை செல்லக்கூடிய பறவைகளாகவும் உள்ளன. ஒரு ஹெரோன்ரி சுமார்  ஐ உள்ளடக்கியது. இதில் 2006-ல்11,287 கூடுகள் இருந்தது கணக்கிடப்பட்டுள்ளது. 

ஓலிவ நிறச் சிற்றாமை சனவரி முதல் மார்ச் வரை காகிர்மாதா கடற்கரையில் முட்டையிடுவதற்காக வருகின்றன. ஒரு பருவத்திற்குச் சராசரியாக 240,000 கூடுகள் 1976 மற்றும் 1996க்கு இடையில் உள்ளது மதிப்பிடப்பட்டது. 1982 வரை ஒவ்வொரு ஆண்டும் 80,000 நபர்கள் வரை கைப்பற்றப்பட்டனர். 1983 முதல், ஆமைகள் மற்றும் ஆமைகளின் முட்டைகளைச் சேகரித்து சந்தைப்படுத்துவது தடைசெய்யப்பட்டுள்ளது.

## மேற்கோள்கள்

## வெளி இணைப்புகள்
* Bhitarkanika.org வேபேக்   
* ஒரிசாவின் சதுப்புநிலங்கள் (ஒரிசா மாநில வனத்துறை: வனவிலங்கு அமைப்பு)
* பிடர்கனிகா பயண அறிக்கை - வனவிலங்கு டைம்ஸ்
* பிதாரகனிகா : ஒடிசாவில் சுற்றுலாப்பயணிகள்
* YouTube வீடியோ

பகுப்பு:இந்தியாவில் உள்ள நீர்த்தடங்கள்
சமாஜ்வாடி ஜனதா கட்சி (ராஷ்டிரிய)

**சமாஜ்வாடி ஜனதா கட்சி (ராஷ்டிரிய)** ( **எஸ்ஜேபி(ஆர்)** ), **ஜனதா தளம் (சோசலிஸ்ட்)** என்றும் அழைக்கப்படும் ஒரு இந்திய அரசியல் கட்சியாகும். இது 1990-91ஆம் ஆண்டில் இந்தியாவின் 8வது பிரதமரான சந்திர சேகர் என்பவரால் நிறுவப்பட்டது. மேலும் இவர் சூலை 8, 2007ஆம் தேதி இறக்கும் வரை வழிநடத்தினார். சந்திரசேகர் இறக்கும் போது கட்சியின் ஒரே மக்களவை உறுப்பினராக இருந்தார். ஜனதாதளத்திலிருந்து சந்திரசேகர் மற்றும் தேவிலால் பிரிந்தபோது 1990 நவம்பர் 5 அன்று கட்சி உருவாக்கப்பட்டது.

## ஆட்சி அமைத்த வரலாறு
* இக்கட்சிக்கு 60 நாடாளுமன்ற உறுப்பினர்களும் ஆட்சி அமைப்பதற்கு முன்னாள் பிரதமர் ராஜீவ் காந்தி தலைமையிலான காங்கிரஸ் கட்சி சார்பில் 195 நாடாளுமன்ற உறுப்பினர்கள் மற்றும் அத்வானி தலைமையிலான பாரதிய ஜனதா கட்சி சார்பில் 85 நாடாளுமன்ற உறுப்பினர்கள் ஆதரவளிக்க சந்திரசேகர் பிரதமரானார்.
* மேலும் இன்று வரை இந்தியாவில் எதிர்கட்சியாக திகழும் காங்கிரஸ் மற்றும் பாஜகவும் ஒரே கூட்டணியில் இருந்து சந்திரசேகர் பிரதமராவதற்கு அவரது **சமாஜ்வாடி ஜனதா கட்சி**க்கு ஆதரவளித்தனர். 
* 1994 கர்நாடக சட்டமன்றத் தேர்தலுக்கு முன்பு 1993-ல் ஜனதா தளத்துடன் மாநில அலகு இணைக்கப்படும் வரை சோ. ரா. பொம்மை கர்நாடக மாநிலத் தலைவராக இருந்தார். 
* 2012ஆம் ஆண்டு நிலவரப்படி, சந்திரசேகர் தலைமையிலான மத்திய அரசாங்கத்தில் முன்னாள் அமைச்சரான கமல் மொரார்கா கட்சியின் தலைவராக இருந்தார். கட்சியின் தலைமையகம் புது டெல்லியில் நரேந்திர நிகேதனில் அமைந்துள்ளது.
* 14 ஏப்ரல் 2015 அன்று, சமாஜ்வாதி ஜனதா கட்சி (ராஷ்டிரிய), ஐக்கிய ஜனதா தளம், ஜனதா தளம் (மதச்சார்பற்ற), இராச்டிரிரிய ஜனதா தளம், இந்திய தேசிய லோக் தளம் மற்றும் சமாஜ்வாதி கட்சி ஆகியவற்றுடன் புதிய தேசிய கூட்டணியான ஜனதாவில் இணைவதாக அறிவித்தன. பாரதிய ஜனதாவை எதிர்க்கும் வகையில் இக்கூட்டணி செயல்பட்டது.

## மேற்கோள்கள்

பகுப்பு:இந்திய அரசியல் கட்சிகள்
நினிவே போர் (கிமு 612)

நினிவே போர் (**Battle of Nineveh**) கிமு 612-இல் புது அசிரியப் பேரரசிடமிருந்து நினிவே நகரத்தைக் கைப்பற்றுவதற்கு நடந்த போராகும். இப்போரின் முடிவில் மீடியர்கள் மற்றும் பாபிலோனியர்கள்  750 எக்டேர் பரப்பளவு கொண்ட உலகின் பெரும் நகரங்களில் ஒன்றான நினிவே நகரத்தை கைப்பற்றினர். இப்போரின் முடிவில் புது அசிரியப் பேரரசு நலிவுறத் தொடங்கியதுடன், புது பாபிலோனியப் பேரரசு எழுச்சியுறத் துவங்கியது.

## பின்னணி
மெசொப்பொத்தேமியாவில் மத்திய கால அசிரியப் பேரரசுக்குப் (கிமு 1366–1074) பின்னர் நினிவே நகரத்தை தலைநகராகக் கொண்ட புது அசிரியப் பேரரசு கிமு 10-ஆம் நூற்றாண்டு முதல் எழுச்சியுறத் தொடங்கி, கிமு 8 மற்றும் 7-ஆம் நூற்றாண்டுகளில் பொலிவு பெறத் துவங்கியது. பேரரசர் அசூர்பனிபால் ஆட்சியின் போது பண்டைய அண்மை கிழக்கு மற்றும் நடு ஆசியாப் பகுதிகளை தனது புது அசிரியப் பேரரசுடன் இணைத்தார்.  கிமு 627-இல் பேரரசர் அசூர்பனிபால் இறப்பிற்குப் பின் புது அசிரியப் பேரரசுக்கு எதிராக தத்தமது பகுதிகளில் மீடியர்கள், பாபிலோனியர்கள், சிதியர்கள் மற்றும் பாரசீகர்கள் உள்நாட்டு கிளர்ச்சிகளை துவக்கினர். இதனால் கிமு 625 முதல் புது அசிரியப் பேரரசு நலிவுறத் துவங்கியது. கிமு 612-இல் எதிராளிகள் அசிரியாவின் செல்வாக்கு படைத்த நினிவே நகரத்தை போரில் கைப்பற்றி அழித்தனர்.
## போருக்குப் பின்னர்
நலிவுற்ற புது அசிரியப் பேரரசின் மன்னர் இரண்டாம் அசூர்-உபாலித்தை எதிர்த்து, புது பாபிலோனியப் பேரரசினர் கூட்டாளிகளுடன் இணைந்து பல முறை போரிட்டனர். போரில் 609-ல் ஹர்ரான் நகரம், 605-இல் சர்கெமிஷ் நகரம் வீழ்ந்தது. இத்துடன் புது அசியப் பேரரசின் ஆட்சிக்கு முடிவு கட்டப்பட்டது.
## இதனையும் காண்க
* நினிவே
* அசூர்பனிபால்
* புது அசிரியப் பேரரசு
## மேற்கோள்கள்

## வெளி இணைப்புகள்
*Mesopotamian Chronicles: Fall of Nineveh Chronicle
*The fall of Nineveh 

பகுப்பு:புது அசிரியப் பேரரசு
பகுப்பு:போர்கள்
பகுப்பு:மெசொப்பொத்தேமியாவின் வரலாறு
மார்ஷல் திட்டம்

**மார்ஷல் திட்டம்** என்பது 1948ஆம் ஆண்டு மேற்கு ஐரோப்பாவிற்கு வெளிநாட்டு உதவி வழங்க ஐக்கிய அமெரிக்காவால் தொடங்கப்பட்ட ஒரு நடவடிக்கை ஆகும். இத்திட்டத்தின் அலுவல் பூர்வமான பெயர் **ஐரோப்பிய மீட்புத் திட்டம்** என்பது ஆகும். ஐக்கிய அமெரிக்கா க்கும் மேற்பட்ட உதவியை இரண்டாம் உலகப் போரின் முடிவில் மேற்கு ஐரோப்பியப் பொருளாதாரங்களுக்கு பொருளாதார மீட்புத் திட்டத்தின் மூலம் கொடுத்தது. இத்திட்டம் முன்னர் முன்மொழியப்பட்ட மார்கந்தவு திட்டத்திற்குப் பதிலாக ஏப்ரல் 3, 1948 அன்று தொடங்கப்பட்டு 4 ஆண்டுகளுக்குச் செயல்படுத்தப்பட்டது. ஐக்கிய அமெரிக்காவின் குறிக்கோள்களானவை போரால் பாதிக்கப்பட்ட பகுதிகளை நிர்மானிப்பது, வணிக அரண்களை நீக்குவது, உற்பத்தியை நவீனமாக்குவது, ஐரோப்பியச் செழிப்பை முன்னேற்றுவது, மற்றும் பொதுவுடைமையின் பரவலைத் தடுப்பது ஆகியவை ஆகும். மார்ஷல் திட்டம் மேற்கு ஐரோப்பிய நாடுகளுக்கிடையிலான தடைகளைக் குறைப்பது, ஐரோப்பியக் கண்டத்தின் பொருளாதார ஒன்றிணைவு ஆகியவற்றை முன்மொழிந்தது. அதேநேரத்தில் உற்பத்தி அதிகரிப்பு மற்றும் நவீன வணிக வழிமுறைகளை மேற்கொள்வது ஆகியவற்றை ஊக்குவித்தது.

## உதவித் தொகை

## உசாத்துணை

பகுப்பு:இரண்டாம் உலகப் போர்
கும்ரத்து பள்ளத்தாக்கு

**கும்ரத்து பள்ளத்தாக்கு** ( *Kumrat Valley* ) என்பது பாக்கித்தானின் கைபர் பக்துன்க்வா மாகாணத்தின் மேல் திர் மாவட்டத்தில் உள்ள ஒரு பள்ளத்தாக்காகும்.
இது பஞ்ச்கோரா ஆற்றின் கரையில் தால் நகரத்திலிருந்து சுமார் 45 நிமிடங்கள் தொலைவில் அமைந்துள்ளது. மேலும் இது கைபர் பக்துன்க்வாவின் மிகவும் பிரபலமான சுற்றுலாத் தலங்களில் ஒன்றாகும்.

ஒவ்வொரு கோடை காலத்திலும், நாட்டின் பல்வேறு பகுதிகளில் இருந்து சுமார் ஒரு மில்லியன் சுற்றுலாப் பயணிகள் இப்பள்ளத்தாக்கு அதன் பசுமை மற்றும் குளிர்ந்த வானிலைக்காக வருகை தருகின்றனர். ஈகைத் திருநாள் விடுமுறை நாட்களில், தினசரி அடிப்படையில் சுமார் 2,000 வாகனங்கள் இப்பகுதிக்குள் நுழைகின்றன. நான்கு சக்கர வாகனங்களைப் பயன்படுத்தி மட்டுமே இதை அணுக முடியும்.

## முக்கிய அம்சங்கள்
பசுமையான மேய்ச்சல் நிலங்கள், பனி மூடிய மலைகள், பஞ்சகோரா ஆறு, மூடுபனி மேடுகள் மற்றும் காடுகள் ஆகியவை இப்பகுதியின் ஈர்ப்புகளாகும். இது பல்வேறு தாவரங்கள் மற்றும் விலங்கினங்களின் வாழ்விடமாக செயல்படுகிறது.

பள்ளத்தாக்கின் மற்றொரு அம்சம் பஞ்சகோரா ஆற்றை ஒட்டிய சமதளத்தில் அமைந்துள்ள அதன் உயரமான தேவதாரு மரங்கள் ஆகும். பல இடங்களில், பஞ்ச்கோரா ஆறு கால்வாய்களாகப் பிரிகிறது. அதன் கரையில் சுற்றுலாப் பயணிகள் தங்குவதற்காக சில தற்காலிக முகாம்கள் அமைக்கப்பட்டுள்ளன . இங்கும் பல அருவிகள் உள்ளன.

## காடழிப்பு
தேவதாரு காடுகள்  இப்பள்ளத்தாக்கில் வேகமாக அழிந்து வருகிறது. மேலும் கடுமையான குளிர்காலத்தில் வெப்பத்திற்காகவும் சமையல் நோக்கங்களுக்காகவும் உள்ளூர்வாசிகளாலும் இது  எரிபொருளாகப் பயன்படுத்தப்படுகிறது. பள்ளத்தாக்கின் மக்கள், 2010களில், இயற்கை எரிவளி வசதி செய்து கொடுத்தால், தேவதாரு மரங்களை வெட்டுவதை நிறுத்தத் தயார் என்று அரசுக்குத் தெரிவித்தனர். ஆனால், அவர்களின் கோரிக்கைக்கு அரசு செவிசாய்க்கவில்லை.

## சான்றுகள்

பகுப்பு:கைபர் பக்துன்வா மாகாணம்
பகுப்பு:பாக்கித்தான் பள்ளத்தாக்குகள்
சோசலிச ஜனதா தளம்

**சோசலிச ஜனதா தளம்** (*Socialist Janata Dal*) அல்லது **எஸ்ஜேடி** என்பது ஜனதா தளம் (ஐக்கிய) கட்சியிலிருந்து பிரிந்த ஒரு கட்சியாகும். "சோசலிச ஜனதா தளம்" கேரளாவில் தேசிய ஜனநாயகக் கூட்டணியுடன் (இந்தியா) கூட்டணி வைத்திருந்தது. மேலும் இது மத்தியிலும் தேசிய ஜனநாயகக் கூட்டணியை ஆதரித்தது. இக்கட்சியின் தலைவர் வி. வி. இராஜேந்திரன் . மாநில பொதுச் செயலாளர் வழக்கறிஞர் ஜானி கே ஜான் ஆவார்.

## கூட்டணி
"சோசலிச ஜனதா தளம்" கட்சி மார்ச் 2014 முதல் தேசிய ஜனநாயகக் கூட்டணியுடன் இணைந்து செயல்படுகிறது.

## மேற்கோள்கள்

பகுப்பு:இந்திய அரசியல் கட்சிகள்
சௌனா மெய்ன்

**சௌனா மெய்ன்** என்பவர் அருணாச்சல பிரதேசத்தைச் சேர்ந்த இந்திய அரசியல்வாதி ஆவார். இவர் பாரதிய ஜனதா கட்சியை சேர்ந்தவர். முன்பு அவர் இந்திய தேசிய காங்கிரஸில் உறுப்பினராக இருந்தார். தற்போது, அவர் ஜூலை 2016 முதல் பெமா காண்டுவின் கீழ் அருணாச்சல பிரதேசத்தின் துணை முதல்வராக உள்ளார். கலிகோ புல் தலைமையில் 2016 மார்ச் முதல் ஜூலை வரை அருணாச்சல பிரதேசத்தில் துணை முதல்வராகவும் பதவி வகித்தார்.

1995, 1999 மற்றும் 2004 ஆம் ஆண்டுகளில், அருணாச்சல பிரதேசத்தின் லோஹித் மாவட்டத்தின் லேகாங் சட்டமன்றத் தொகுதியில் இருந்து தேர்ந்தெடுக்கப்பட்டார்.

2019 சட்டமன்றத் தேர்தலில் அவர் சௌகாம்-வக்ரோ தொகுதியில் வெற்றி பெற்றார்.

21 டிசம்பர் 2016 அன்று, கட்சித் தலைவரால் பெமா காண்டு கட்சியிலிருந்து இடைநீக்கம் செய்யப்பட்டார், மேலும் அருணாச்சலப் பிரதேசத்தின் அடுத்த முதல்வராக அருணாச்சலப் பிரதேசத்தின் அடுத்த முதலமைச்சராக தாகம் பரியோ நியமிக்கப்பட்டார்.

2016 திசம்பரில், பெமா காண்டு பெரும்பான்மையை நிரூபித்தார் , அருணாச்சலத்தின் மக்கள் கட்சி 43 பேரில் 33 பேர் பாரதிய ஜனதா கட்சியில் இணைந்தனர், பாஜக கட்சி தனது பலத்தை 45 ஆக உயர்த்தியது மற்றும் இரண்டு சுயேச்சைகளின் ஆதரவைப் பெற்றுள்ளது. 2003 இல் கெகாங் அபாங் அரசாங்கத்தின் 44 நாட்களுக்குப் பிறகு அருணாச்சலப் பிரதேசத்தில் பாரதிய ஜனதா கட்சியின் அருணாச்சலப் பிரதேசத்தின் இரண்டாவது முதலமைச்சரானார்  .

## குறிப்புகள்

பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1950 பிறப்புகள்
அகில இந்தியச் சமூக இளைஞர் பேரவை

**அகில இந்தியச் சமூக இளைஞர் பேரவை** (*All India Socialist Youth Council*) என்பது இந்தியாவில் உள்ள ஒரு இளைஞர் அரசியல் இயக்கம் ஆகும். இது சமாஜ்வாதி ஜனதா கட்சியின் இளைஞர் பிரிவு. அகில இந்திய சமூக இளைஞர் பேரவை 1992-1996-ன் தலைவர் பக்த சரண் தாசு ஆவார்.

## மேற்கோள்கள்

பகுப்பு:இந்திய அரசியல் கட்சிகள்
பிரஸ்டோன் டைன்சாங்

**பிரஸ்டோன் டைன்சாங்** ஒரு இந்திய அரசியல்வாதி ஆவார், இவர் மேகாலயாவின் தற்போதைய துணை முதல்வராக உள்ளார் .

இவர் பைனுர்ஸ்லா சட்டமன்றத் தொகுதியிலிருந்து மேகாலயா சட்டமன்றத்துக்கு தேர்ந்தெடுக்கபட்டுள்ளார். அங்கு அவர் தன்னை எதிர்த்து போட்டிடிட்ட நேரு சூட்டிங்கை 2,574 வாக்குகள் வித்தியாசத்தில் தோற்கடித்தார். இவர் என்பிபியை சேர்ந்தவர்.

## குறிப்புகள்

பகுப்பு:வாழும் மக்கள்
பகுப்பு:1971 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பிரஜேஷ் பதக்

**பிரஜேஷ் பதக்** (பிறப்பு 25 ஜூன் 1964) என்பவர் இந்திய அரசியல்வாதியும்,  உத்தரபிரதேசத்தின் 18வது சட்டமன்ற உறுப்பினரும் ஆவார். தற்போது அவர் உத்தரபிரதேச அரசாங்கத்தில் சட்டமன்றம், நீதி, கிராமப்புற பொறியியல் சேவையின் கேபினட் அமைச்சராகவும் துணை முதல்வராகவும்  பணியாற்றுகிறார். 2004 முதல் 2009 வரை உன்னாவோவின் முன்னாள் நாடாளுமன்ற உறுப்பினராகவும் இருந்தார் .

அவர் 2022 மாநில சட்டமன்றத் தேர்தலில் வெற்றி பெற்ற பிறகு லக்னோ கண்டோன்மென்ட் தொகுதியில் இருந்து சட்டமன்ற உறுப்பினராக உள்ளார் .

## குறிப்புகள்

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:உத்திரப்பிரதேச மாநில அமைச்சர்கள்
பகுப்பு:14வது மக்களவை உறுப்பினர்கள்
தெலங்காணாவின் இரண்டாவது சட்டமன்றம்

**தெலங்காணாவின் இரண்டாவது சட்டமன்றம்** (*2nd Telangana Assembly*)  2018ஆம் ஆண்டு நடைபெற்ற தெலுங்கானா சட்டப் பேரவைத் தேர்தலுக்குப் பிறகு அமைக்கப்பட்டது. தேர்தல்கள் திசம்பர் 7, 2018 அன்று முடிவடைந்தது. வாக்குகள் எண்ணிக்கை முடிந்து, முடிவுகள் 11 திசம்பர் 2018 அன்று அறிவிக்கப்பட்டது. 

## முக்கிய அலுவல்சார் உறுப்பினர்கள்

## உறுப்பினர்கள்

ஆதாரம் 

## மேலும் பார்க்கவும்
* 2018 தெலுங்கானா சட்டப் பேரவைத் தேர்தல்கள்
* தெலுங்கானா சட்டமன்றம்
* தெலுங்கானா ராஷ்டிர சமிதி

## மேற்கோள்கள்

பகுப்பு:தெலங்காணா சட்டமன்றம்
ஜிஷ்ணு தேவ் வர்மா

**ஜிஷ்ணு தேவ் வர்மா** (**ஜிஷ்ணு தேப் பர்மன்** என்றும் அழைக்கப்படுகிறார்)  என்பவர் திரிபுராவைச் சேர்ந்த இந்திய அரசியல்வாதி ஆவார். இவர் தற்போது இந்திய மாநிலமான திரிபுராவின் துணை முதல்வராக  பணியாற்றுகிறார். ஜிஷ்ணு தேவ் வர்மா சாரிலம் தொகுதியில் இருந்து 25,000 வாக்குகள் வித்தியாசத்தில் தேர்ந்தெடுக்கப்பட்டார்.

## குறிப்புகள்

பகுப்பு:வாழும் மக்கள்
பகுப்பு:திரிபுரா அரசியல்வாதிகள்
பகுப்பு:1960 பிறப்புகள்
நுராகி தொல்லியல் பண்பாடு

**நுராகி தொல்லியல் பண்பாடு** (**Nuragic civilization**),என்பது இத்தாலி நாட்டின் தெற்கில் மத்தியதரைக் கடலில் உள்ள சார்டினியா பகுதியில் வெண்கலக் காலத்தில் கிமு 1600 மற்றும் கிமு 1200க்கும் இடைப்பட்ட காலத்தில் கட்டப்பட்ட பெரிய அளவிலான கூம்பு வடிவிலான **நுராகி** எனப்படும் கல் கோபுரங்களாகும். ஏறத்தாழ தேன்கூடு வடிவ 7,000 நூராகிகள் கற்களால் ஒன்றன் மேல் ஒன்றாக கவனமாக அடுக்கி கட்டப்பட்டுள்ளது. இந்த நுராகிகள் யுனெஸ்கோவில் உலகப் பாரம்பரியக் களங்களில் ஒன்றாக இடம் பெற்றுள்ளது.

நுராகிப் பண்பாட்ட்டின் வெண்கல கால சர்டினியர்கள் இந்தக் கம்பீரமான கோபுரங்களை ஏன் கட்டினார்கள் என்பது தெளிவாகத் தெரியவில்லை. இத்தொல்லியல் களததில் நீண்ட அங்கி அணிந்த சார்டினிய தலைவரின் மார்பில் குத்துவாள் உள்ள சிலை உள்ளது. மேலும் உயரமான மற்றும் அகலமான விளிம்புகள் கொண்ட தொப்பிகளுடன் நேராக ஆடை அணிந்த பெண் உருவங்கள் மத குருமார்களாக கருதப்படுகிறது. மற்றவர்களின் சிலைகள் வீரர்கள் மற்றும் குழந்தைகளை கவனித்துக்கொள்பவர்கள். பல சிலைகள் உணவுப் பரிசுகளைக் கையில் கொண்டுள்ளது. ஒருவர் தோளில் ஒரு சிறிய ஆடு தொங்கிக்கொண்டு உள்ளது. இவை அனைத்தும் நுராகி சமூகத்தின் அனைத்துவிதமான அம்சங்களையும் பிரதிநிதித்துவப்படுத்துவதாக இத்தாலின் தேசிய தொல்பொருள் அருங்காட்சியகம் கூறுகிறது.

பெரும்பாலான வெண்கலச் சிற்பங்கள் போர் வீரர்களைக் குறிக்கும் வகையில் இருப்பதால் நுராகி பண்பாட்டு மக்கள் இராணுவப் பிரிவுகளில் ஒழுங்கமைக்கப்பட்ட போர்த்திறம் மிகுந்த வீரர்களாக இருக்கலாம் என்று தொல்லியல் ஆய்வாளர்கள் கருதுகின்றனர். வாள், தடிகளை ஏந்தியுள்ள வீரர்கள் மற்றும் வில் வித்தையாளர்கள் கொம்புகள் கொண்ட தலைக்கவசத்தையும் உயர் உலோக கழுத்துப் பட்டைகளையும் அணிந்துள்ளனர். பலர் கைகளில் வட்டவடிவிலான தடுப்புக் கவசங்கள் உள்ளது. சிலரிடம் எதிரிகளைப் பயமுறுத்துவதற்கான முகக்கவசம் மற்றும் முழுமையான பாதுகாப்பு கவசங்கள் உள்ளது.

நுராகி தொல்லியல் பண்பாடு குறித்த கல்வெட்டுக்கள் ஏதும் கண்டுபிடிக்கப்படவில்லை. நுராகி பண்பாடு தொடர்பாக குறிப்புகள் பண்டைய கிரேக்கம் மற்றும் உரோம செந்நெறி இலக்கியங்கள் மூலம் மட்டும் தெரியவருகிறது. இக்குறிப்புகள் புராணக்கதையாக அல்லது வரலாறாக இருக்கலாம்

## பண்பாடு
 
#### புனித கிணறுகள்
 
புனித கிணறுகள் கட்டமைப்புகள் நீர் வழிபாட்டிற்கு அர்ப்பணிக்கப்பட்டது. நுராகி புனிதக் கிணறுகளின் கட்டிடக்கலையானது வட்ட வடிவ அறையைக் கொண்டுள்ளது. உச்சியில் ஒரு துளையுடன் தோலோஸ் பெட்டகத்துடன் உள்ளது. ஒரு நினைவுச்சின்ன படிக்கட்டு இந்த நிலத்தடி ஹைபோஜியம் அறையின் நுழைவாயிலை இணைக்கப்பட்டுள்ளது. இதன் முக்கியப் பங்கு புனித நீரூற்றின் தண்ணீரை சேகரிப்பதாகும். வெளிப்புறச் சுவர்களில் கல்லால் ஆன அமரும்  இடங்கள் உள்ளது. அங்கு விசுவாசிகளால் செலுத்தப்படும் காணிக்கைகள் மற்றும் மதப் பொருள்கள் வைக்கப்பட்டது. சில இடங்களில் பலிபீடங்களும் இருந்தன. சில அறிஞர்கள் இவை  நூராகி பண்பாட்டின் முதன்மை தெய்வங்களில் ஒன்றான சர்துசுவிற்கு  அர்ப்பணிக்கப்பட்டிருக்கலாம்.

## மேற்கோள்கள்

## ஆதாரங்கள்

* 
*
*
*
*
*
*
*
*
* 
*
* 
*
*
*
*
*
*
*
*
*
*

## மேலும் படிக்க

* 
* 
* 

பகுப்பு:சார்டீனியா
பகுப்பு:இத்தாலியின் தொல்லியற்களங்கள்
பகுப்பு:இத்தாலியின் உலகப் பாரம்பரியக் களங்கள்
பகுப்பு:இத்தாலியின் வரலாறு
பகுப்பு:இத்தாலியக் கட்டிடக்கலை
போரில் காயமடைதல்

**போரில் காயமடைதல்** என்பது போரிடும்போது காயமடைந்து ஆனால் உயிரிழக்காத வீரர்களைப் பற்றிக் குறிப்பிடும் சொற்றொடராகும். பொதுவாக, தற்காலிகமாகவோ அலாது நிரந்தரமாகவோ ஆயுதமேந்த முடியாத நிலை அல்லது சண்டையைத் தொடர இயலாத நிலை ஆகியவற்றை இது குறிப்பிடுகிறது. பொதுவாக காயமடைபவர்களின் எண்ணிக்கை, உயிரிழந்தவர்களின் எண்ணிக்கையை விட மிக அதிகமாக உள்ளது.

## மேலும் காண்க

* களச்சாவு
* போர்க் கைதி

## உசாத்துணை

பகுப்பு:போரியல்
மாநிலங்களவைத் தேர்தல்கள் 1967

**மாநிலங்களவைத் தேர்தல்கள் 1967** (*1967 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 1967ஆம் ஆண்டு பல்வேறு தேதிகளில் நடத்தப்பட்ட தேர்தல்கள் ஆகும்.

## தேர்தல்கள்
பல்வேறு மாநிலங்களைச் சேர்ந்த உறுப்பினர்களைத் தேர்ந்தெடுப்பதற்கான தேர்தல் நடைபெற்றது.

### தேர்ந்தெடுக்கப்பட்ட உறுப்பினர்கள்
1967-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 1967-1973 காலத்திற்கு உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 1973ஆம் ஆண்டில் ஓய்வு பெற்றனர். *பட்டியல் முழுமையடையவில்லை.*

## இடைத்தேர்தல்
கீழ்க்கண்ட இடைத்தேர்தல் 1967ஆம் ஆண்டு நடைபெற்றது.
 

# 

## மேற்கோள்கள்
 
 

பகுப்பு:மாநிலங்களவைத் தேர்தல்கள்
விசால்கர்

**விசால்கர்** (**Bishalgarh**), வடகிழக்கு இந்தியாவில் உள்ள திரிபுரா மாநிலத்தின் மேற்கில் அமைந்த சிபாகிஜால மாவட்டம் மற்றும் விசால்கர் வருவாய் வட்டத்தின் நிர்வாகத் தலைமையிட நகரமும், நகராட்சியும் ஆகும். இது திரிபுரா மாநித் தலைநகரான அகர்தலாவிற்கு  தெற்கே 21.1 கிலோ மீட்டர் தொலைவில் உள்ளது.
## போக்குவரத்து
அகர்தலா-கர்ஜீ நிலையங்களை இணைக்கும் இருப்புப் பாதை விசால்கர் தொடருந்து நிலையம் வழியாகச் செல்கிறது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 19  வார்டுகளும், 5,216  வீடுகளும் கொண்ட விசால்கர் நகரத்தின் மக்கள் தொகை 21,085 ஆகும். அதில் ஆண்கள் 10,640 மற்றும் பெண்கள்  10,445  ஆக உள்ளனர். பாலின விகிதம் 1000 ஆண்களுக்கு 982 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  9.6% ஆகவுள்ளனர். இதன் சராசரி  எழுத்தறிவு  ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 3542 மற்றும் 23 ஆகவுள்ளனர். 

இதன் மக்கள் தொகையில் இந்துக்கள் 84.17%, இசுலாமியர் 15.62% மற்றும் பிறர் 0.20% ஆகவுள்ளனர்.
## References

பகுப்பு:திரிபுரா மாநிலத்திலுள்ள ஊர்களும் நகரங்களும்
மாநிலங்களவைத் தேர்தல்கள் 1969

**மாநிலங்களவைத் தேர்தல்கள் 1969** (1*969 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 1969ஆம் ஆண்டு பல்வேறு தேதிகளில் நடத்தப்பட்ட மாநிலங்களவை தேர்தல்கள் ஆகும்.

## தேர்தல்கள்
பல்வேறு மாநிலங்களைச் சேர்ந்த உறுப்பினர்களைத் தேர்ந்தெடுப்பதற்கான இத்தேர்தல்கள் நடைபெற்றன.

### உறுப்பினர்கள் தேர்ந்தெடுக்கப்பட்டனர்
1969-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 1969-1975 காலத்திற்கு உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 1975ஆம் ஆண்டில் ஓய்வு பெற்றனர். *பட்டியல் முழுமையடையவில்லை.*

மாநில - உறுப்பினர் - கட்சி

## இடைத்தேர்தல்
கீழ்க்கண்ட இடைத்தேர்தல்கள் 1969ஆம் ஆண்டு நடைபெற்றன.

மாநில - உறுப்பினர் - கட்சி

## மேற்கோள்கள்

பகுப்பு:மாநிலங்களவைத் தேர்தல்கள்
அர்தசெராக்சஸ்

**அர்தசெராக்சஸ்** (*Artaxerxes*)  என கீழ்கண்டவர்கள் குறிப்பிடலாம்:

முதலாவது பாரசீகப் பேரரசின் பல அகாமனிசிய ஆட்சியாளர்களின் பட்டப் பெயர் ஆகும்:

* பரசீகத்தின் முதலாம் அர்தசெராக்சஸ் (கிமு 425 இல் இறந்தார்), முதலாம் இவர் முதலாம் செர்கசின்   மகன் மற்றும் வாரிசு
* பாரசீகத்தின் இரண்டாம் அர்தசெராக்சஸ் (கிமு 436-கிமு 358), இவர் முதலாம் அர்தசெராக்சின்   இன் மகன் மற்றும் வாரிசு
* பாரசீகத்தின் மூன்றாம் அர்தசெராக்சஸ் (கிமு 425-கிமு 338), இவர் இரண்டாம் அர்தசெராக்சின்  மகன் மற்றும் வாரிசு
*  பாரசீகத்தின் நான்காம் அர்தசெராக்சஸ்  (இறப்பு கிமு 336).
* பாரசீகத்தின் ஐந்தாம் அர்தசெராக்சஸ் (இறப்பு கிமு 329).
பொல்லம் மல்லையா யாதவ்

**பொல்லம் மல்லையா யாதவ்** (*Bollam Mallaiah Yadav*) என்பவர் தெலங்காணா மாநிலத்தினைச் சேர்ந்த அரசியல்வாதி ஆவார். இவர் தற்பொழுது தெலங்காணா மாநில சமிதி கட்சியின் சார்பில் கோதாட சட்டமன்றத் தொகுதி சட்டமன்ற உறுப்பினராக உள்ளார்.

## இளமை
மல்லையா யாதவ், தெலங்காணா மாநிலம், சூர்யாபேட்டை மாவட்டம், நாடிகுடம் மண்டல், கரிவிராலா கிராமத்தில் வீரய்யா மற்றும் வேரம்மா ஆகியோருக்கு மகனாக ஆகத்து 14, 1965-ல் பிறந்தார். 1992-ல் உசுமானியா பல்கலைக்கழகத்தில் முதுகலைப் பட்டம் பெற்றார். மல்லையாவிற்கு இந்திராவுடன் திருமணம் நடந்தது. இவர்களுக்கு இரண்டு மகன்களும், ஒரு மகளும் உள்ளனர்.

## அரசியல் சிறப்புகள்
இந்திய தேசிய காங்கிரசு கட்சியில் அரசியல் வாழ்க்கையைத் தொடங்கிய மல்லையா யாதவ், 2009ஆம் ஆண்டு கோதாடா சட்டமன்றத்திற்கு நடைபெற்ற தேர்தலில் சுயேச்சை வேட்பாளராகப் போட்டியிட்டு 13,544 வாக்குகள் பெற்று நான்காவது இடத்தைப் பிடித்தார். பின்னர் இவர் 2012-ல் தெலுங்கு தேசம் கட்சியில் சேர்ந்தார். இக்கட்சியில் தீவிரமாக பணியாற்றி மூத்த தலைவருகளுள் ஒருவராக ஆனார். சில காலம் தெலுங்கு தேசம் கட்சியின் பொதுச் செயலாளராக பணியாற்றினார். கோதாடா தொகுதியின் பொறுப்பாளராகவும் பணியாற்றினார். 2014 தெலுங்காணா பொதுத் தேர்தலில், இவர் தெலுங்கு தேசம் கட்சி வேட்பாளராக கோதாட சட்டமன்றத் தொகுதியில் போட்டியிட்டார். இத்தேர்தலில் காங்கிரசு வேட்பாளர் நலமதா பத்மாவதியிடம் 13,437 வாக்குகள் வித்தியாசத்தில் தோல்வியடைந்தார். பின்னர் யாதவ் தெலுங்கு தேசம் கட்சியிலிருந்து பிரிந்த தெலுங்கானா இராட்டிர சமிதியில் இணைந்தார். 2018ஆம் ஆண்டு நடைபெற்ற தேர்தலில் போட்டியிட்டு காங்கிரஸ் கட்சி வேட்பாளர் நலமட பத்மாவதியைவிட 378 ஓட்டுகள் கூடுதலாகப் பெற்று வெற்றிபெற்றார்.

## மேற்கோள்கள்

பகுப்பு:தெலங்காணா அரசியல்வாதிகள்
மாநிலங்களவைத் தேர்தல்கள் 1966

**மாநிலங்களவைத் தேர்தல்கள் 1966** (1966 Rajya Sabha elections) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 1966ஆம் ஆண்டு நடைபெற்ற தேர்தல்கள் ஆகும்.

## தேர்தல்கள்
பல்வேறு மாநிலங்களிலிருந்து உறுப்பினர்களைத் தேர்ந்தெடுக்க 1966-ல் தேர்தல் நடைபெற்றது. *பட்டியல் முழுமையடையவில்லை.*

### தேர்ந்தெடுக்கப்பட்ட உறுப்பினர்கள்
1966-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 1966-72 காலத்திற்கு உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 1972 ஆம் ஆண்டில் ஓய்வு பெற்றனர்.

## இடைத்தேர்தல்
கீழ்க்கண்ட இடைத்தேர்தல் 1966ஆம் ஆண்டு நடைபெற்றது.

மாநில - உறுப்பினர் - கட்சி

#

## மேற்கோள்கள்

பகுப்பு:மாநிலங்களவைத் தேர்தல்கள்
பிஷ்ராம்கஞ்ச்

**பிஷ்ராம்கஞ்ச்** (**Bishramganj**), வடகிழக்கு இந்தியாவில் உள்ள திரிபுரா மாநிலத்தின் தென்மேற்கில் அமைந்த சிபாகிஜாலா மாவட்டத்தின் நிர்வாகத் தலைமையிடம் மற்றும் சிற்றூர்ஆகும். இது மாநிலத் தலைநகரான அகர்தலாவிற்கு வடக்கே 6 கிலோ மீட்டர் தொலைவில் உள்ளது.
## போக்குவரத்து
அகர்தலா  செல்லும் தொடருந்துகள் பிஷால்கஞ்ச் தொடருந்து நிலையத்தின் வழியாக நின்று செல்லும்.

## மேற்கோள்கள்

பகுப்பு:திரிபுரா மாநிலத்திலுள்ள ஊர்களும் நகரங்களும் 
*
ஓகா துறைமுகம்

**[[ஓகா]] துறைமுகம்** (**Okha port**) மேற்கு இந்தியாவில் உள்ள குஜராத் மாநிலத்தின் தேவபூமி துவாரகை மாவட்டத்தில் உள்ள கணக்கெடுப்பில் உள்ள ஊர் ஆகும்.  ஓகா துறைமுகம் சௌராட்டிர தீபகற்பத்தின் வடக்கில் அரபுக் கடலை ஒட்டி கட்ச் வளைகுடாவில் அமைந்துள்ளது. இது பாகிஸ்தான் நாட்டின் சிந்து மாகாணத்திற்கு மிக அருகில் உள்ளது. இதனருகில் துவாரகை கிருஷ்ணன் கோயில் உள்ளது.

## ஏற்றுமதி & இறக்குமதி
ஒகா துறைமுகத்தின் பாதுகாப்பிற்கு இந்தியக் கடற்படை, இந்தியக் கரையோரக் காவல்படையினர் உள்ளது. இத்துறைமுகத்திலிருந்து அலுமினிய கனிமங்கள் எனும் பாக்சைட் மற்றும் வேதிப்பொருட்கள் ஏற்றுமதியாகிறது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி ஓகா துறைமுக நகரத்தின் மக்கள் தொகை 18,847 ஆகும். அதில் ஆண்கள் 55%  மற்றும் பெண்கள் 45%  ஆக உள்ளனர். பாலின விகிதம் 1000 ஆண்களுக்கு  பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13% ஆகவுள்ளனர். இதன் சராசரி  எழுத்தறிவு 60% ஆகவுள்ளது..

## மேற்கோள்கள்

பகுப்பு:தேவபூமி துவாரகை மாவட்டம்
பகுப்பு:குஜராத்தில் போக்குவரத்து
பகுப்பு:இந்தியத் துறைமுகங்கள்
பகுப்பு:குஜராத் மாநிலத்திலுள்ள ஊர்களும் நகரங்களும்
இலங்கை மர நண்டு

**இலங்கை மர நண்டு**, (*Sri Lanka tree crab*)(*பெர்பிரின்கியா இசுகேன்சர்* ) என்பது இலங்கையில் மட்டுமே காணப்படும் அகணிய உயிரி. இது ஜிகேர்சினுசிடே குடும்பத்தைச் சேர்ந்த நன்னீர் நண்டு வகையாகும்.

## விளக்கம்
இலங்கை நாட்டில் காணப்படும் மரத்தில் ஏறும் நன்னீர் நண்டு இது ஒன்றேயாகும். இலங்கை மர நண்டு, இலங்கையில் களுகங்கை ஆறு, வளவை ஆறு மற்றும் கிங்கங்கை ஆற்றுப் படுகைகள் முழுவதும் 11 இடங்களிலிருந்து கண்டுபிடிக்கப்பட்டது. *சோரியா* சிற்றினம், *[[பலா இனம்|ஆர்ட்டோகார்பசு]]* சிற்றினம் *தில்லேனியா* சிற்றினம், *கார்சினியா* சிற்றினம், *மிரிசுடிகா* சிற்றினம் மற்றும் *ஜிரினோப்சு வாலா* போன்ற மரங்களின் மழைநீர் நிரம்பிய மரங்களின் குழிகளில் முதிர்வடைந்த நண்டுகள் உயிர்வாழ்வதாக அறியப்படுகிறது. இளம் நண்டுகள் மற்றும் பெண் நண்டுகளைப் பிப்ரவரி மற்றும் மார்ச் மாதங்களில் இம்மரக் குழிகளுக்குள் காண முடியாது. செம்போத்து, வெண்தொண்டை மீன்கொத்தி, இலங்கை சாம்பல் இருவாய்ச்சி மற்றும் யூரேசிய நீர்நாய் இந்நண்டினை வேட்டையாடும் விலங்குகளாகும்.

## அச்சுறுத்தல்கள்
இந்த சிற்றினம் பன்னாட்டு இயற்கை பாதுகாப்பு சங்கத்தின் செம்பட்டியலில் தீவாய்ப்புக் கவலை குறைந்த இனமாக வகைப்படுத்தப்பட்டுள்ளது. ஆனால் இதன் வாழ்விடங்கள் படிப்படியாக குறைந்து வருகின்றன. மத்திய மலைப்பகுதிகளின் நீர்நிலைகள் அயல்நாட்டு வகை மீன்கள் மற்றும் பிற நீர்வாழ் தாவரங்களால் ஆக்கிரமிக்கப்படுகின்றன. மேலும் பல பகுதிகளில் மனித வாழ்விடம் பயன்பாடு இந்த விலங்குகளுக்கு தீங்கு விளைவிப்பதாக அறியப்படுகிறது. இந்த நண்டுகள் சட்டவிரோதமாக சேகரிக்கப்பட்டு உள்ளூர் மற்றும் வெளிநாடுகளில் பல நோக்கங்களுக்காக பயன்படுத்தப்படுகின்றன.

## மேற்கோள்கள்

## வெளி இணைப்புகள்
* பெர்பிரின்கியா ஸ்கேன்சரின் புகைப்படங்கள்
* இலங்கையில் Perbrinckia scansor (Crustacea) வரம்பு நீட்டிப்பு

பகுப்பு:அகணிய உயிரிகள்
நால்தார் ஏரிகள்

**நால்தார் ஏரிகள்** (*Naltar Lakes*) என்பது நால்தார் பள்ளத்தாக்கில்  3,050–3,150 மீட்டர் (10,010–10,330 அடி) உயரத்தில் அமைந்துள்ள மூன்று ஏரிகளாகும். இது பாஷ்கிரி ஏரிகள் என்றும் அழைக்கப்படுகிறது. மூன்று ஏரிகளில் ஒன்றில் ஏரியின் உள்ளே வளரும் புற்கள் காரணமாக நீரின் நிறம் பச்சை நிறத்தில் உள்ளது. மற்ற இரண்டும் நீல நிறமாக உள்ளது. முதலாவது, பாஷ்கிரி ஏரி, மேல் நால்தார் (அல்லது நால்தார் பாலா) பகுதியிலிருந்து சுமார் 12 கிலோமீட்டர் (7.5 மை) தொலைவில் அமைந்துள்ளது.  பள்ளத்தாக்கில் ஓடும் ஓடையை ஒட்டிய மண் சாலை ஏரிகள் வரை செல்கிறது. ஏரிகள் அடர்ந்த பைன் காடுகளால் சூழப்பட்டுள்ளன. மே முதல் அக்டோபர் வரை ஏரிகளைப் பார்வையிட சிறந்த நேரம். குளிர்காலத்தில், நால்தார் பள்ளத்தாக்கில் கடுமையான பனிப்பொழிவு காரணமாக, வாகனம் மூலம் ஏரியை அடைய முடியாது. 

## இதனையும் பார்க்கவும்
* கில்கித்

## சான்றுகள்

பகுப்பு:பாக்கித்தான் ஏரிகள்
கதிரவ மறைப்பு, ஒக்டோபர் 25, 2022

**2022 அக்டோபர் 25 அன்று** நிகழும் சூரிய கிரகணம் ஐரோப்பா, யூரல்ஸ், மேற்கு சைபீரியா, மத்திய ஆசியா, மேற்கு ஆசியா, தெற்காசியா மற்றும் ஆப்பிரிக்காவின் வடகிழக்கில் இருந்து தெரியும் பகுதி சூரிய கிரகணம் ஆகும். பகுதி கிரகணத்தின் அதிகபட்ச கட்டம் இரஷ்யாவின் மேற்கு சைபீரியன் சமவெளியில் நிஸ்னேவர்டோவ்ஸ்க் அருகே பதிவு செய்யப்படும்.

சந்திரனின் நிழலின் மையம் புவியை மறைக்கும் போது புவியின் துருவப் பகுதிகளில் பகுதிச் சூரிய கிரகணம் ஏற்படுகிறது.

## கிரகண நேர அளவு
உலகளவில் சூரிய கிரகணம் 2022 அக்டோபர் 25 அன்று இந்திய நேரப்படி மதியம் 02:19 மணிக்கு துவங்குகிறது. இரசிய நாட்டின் மத்தியப் பகுதிகளில் சூரியனை 80 விழுக்காடு சந்திரன் மறைக்கிறது. 

2022 அக்டோபர் 25 அன்று சென்னையில் இந்திய நேரப்படி மாலையில் 05:14 மணிக்கு துவங்கி 05:44 மணிக்கு நிறைவடைகிறது. இந்நாளில் சூரியன் மாலை 05:44 மணிக்கு மறைகிறது.

## படங்கள்

## தொடர்புடைய கிரகணங்கள்
## 2022 இன் கிரகணங்கள்
* ஏப்ரல் 30 அன்று ஒரு பகுதி சூரிய கிரகணம் .
* மே 16 அன்று முழு சந்திர கிரகணம் .
* நவம்பர் 8 அன்று முழு சந்திர கிரகணம் .

## சரோஸ் 124
சோலார் சரோஸ் 124 , சுமார் 18 ஆண்டுகள் 11 நாட்களுக்கு ஒருமுறை 73 நிகழ்வுகளைக் கொண்டுள்ளது. இத்தொடர் நிகழ்வு 1049 மார்ச் 6 அன்று பகுதி சூரிய கிரகணத்துடன் தொடங்கியது. இது 1211 சூன் 12 முதல் 1968 செப்டம்பர் 22 வரையிலான முழு கிரகணங்களையும், 1986 அக்டோபர் 3  இல் ஒரு கலப்பின சூரிய கிரகணத்தையும் கொண்டுள்ளது. இத்தொடர் பகுதி கிரகணமாக 2347 ஆம் ஆண்டு மே 11 அன்று 73  இல் முடிவடைகிறது . மிக நீண்ட முழு கிரகணம் 1734 மே 3 அன்று 5 நிமிடங்கள் 46 வினாடிகளில் ஏற்பட்டது. 

## மேற்கோள்கள்
 

பகுப்பு:கிரகணங்கள்
பகுப்பு:சூரிய கிரகணங்கள்
மாம்பழச்சாலை

**மாம்பழச்சாலை** (*Mambazha Salai*) என்பது  மாம்பழச் சந்தை என்று பொருள்படும். இது இந்தியாவின் தமிழ்நாட்டில் உள்ள திருச்சிராப்பள்ளி மாநகரின் வணிகப் பகுதி ஆகும். இது நகரின் முக்கிய மாம்பழ சந்தைகளில் ஒன்றாகும்.

## மேற்கோள்கள்

பகுப்பு:திருச்சிராப்பள்ளியின் சுற்றுப்புறங்களும் புறநகரங்களும்
பெர்பிரின்கியா

***பெர்பிரின்கியா*** (*Perbrinckia*) என்பது இலங்கையில் மட்டுமே காணப்படும் *ஜிகேர்சினுசிடே* குடும்பத்தின் நன்னீர் நண்டுகளின் பேரினமாகும். இதற்கு பெர் பிரினிக் நினைவாக இப்பெயரிடப்பட்டது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள், மிதவெப்பமண்டல அல்லது வெப்பமண்டல சதுப்புநிலங்கள் மற்றும் ஆறுகள் ஆகும். இப்பேரினம் 14 சிற்றினங்களைக் கொண்டுள்ளது. இவற்றில் பெரும்பாலானவை பன்னாட்டு இயற்கைப் பாதுகாப்புச் சங்கத்தின் செம்பட்டியலில் மிக அருகிய இனம் அல்லது அழிவாய்ப்பு இனம் எனச் சேர்க்கப்பட்டுள்ளன. ஏனெனில் இவை வாழ்விட இழப்பால் அச்சுறுத்தப்படுகின்றன. ஒரே ஒரு சிற்றினம் மட்டுமே தீவாய்ப்புக் கவலை குறைந்த இனமாக உள்ளது.

## சிற்றினங்கள்
* *பெர்பிரின்கியா குராசென்சு* என்ஜி, 199524x24px|CR
* *பெர்பிரின்கியா ஏனோடிசு* (கிங்சுசி, 1880)24x24px|CR
* *பெர்பிரின்கியா பெனெசுட்ரா* பாகிர் & என்ஜி, 200524x24px|VU
* *பெர்பிரின்கியா பிடோ* என்ஜி, 199524x24px|CR
* *பெர்பிரின்கியா கபடகேய்* பாகிர் & என்ஜி, 200524x24px|CR
* *பெர்பிரின்கியா கிளப்ரா* என்ஜி, 199524x24px|CR
* *பெர்பிரின்கியா இன்டெக்ரா* என்ஜி, 199524x24px|VU
* *பெர்பிரின்கியா மொராயென்சிசு* என்ஜி & டே, 200124x24px|CR
* *பெர்பிரின்கியா பங்க்டாடா* என்ஜி, 199524x24px|CR
* *பெர்பிரின்கியா குவாட்ரடசு* என்ஜி & டே, 200124x24px|CR
* *பெர்பிரின்கியா ரோசா* பாகிர் & என்ஜி, 200524x24px|CR
* *[[இலங்கை மர நண்டு|பெர்பிரின்கியா இசுகேன்சர்]]* (என்ஜி, 1995)24x24px|LC
* *பெர்பிரின்கியா சிடுலா* என்ஜி, 199524x24px|CR
* *[[பெர்பிரின்கியா யுவா]]* பாகிர், 199824x24px|CR

## மேற்கோள்கள்

பகுப்பு:நண்டுகள்
பகுப்பு:நண்டு பேரினங்கள்
பகுப்பு:இலங்கை உயிரினங்கள்